Teinekord on kirjastused, mis krimkade väljaandmisse üldiselt ei süüvi, toonud turule vinget värki. Esmahetkel meenub Leena Lehtolaineni sotsiaalpornokrimka "Varastatud elu" Odamehelt (Miks ei tule lisa?), Guillermo Martinezi kõrgmatemaatiline "Märkamatud mõrvad" Pegasuselt (Otsige analooge, kindlasti leiate!), Donna Leoni komissar Guido Brunetti lood (Kus on järgmised Brunettid?). Kõik need raamatud kuuluvad  vääramatult parimate Eestis välja antud krimkade kilda.